Document ID: 32006R1943

UREDBA SVETA (ES) št. 1943/2006
z dne 12. decembra 2006
o spremembah Uredbe (ES) št. 876/2002 o ustanovitvi skupnega podjetja Galileo
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 171 Pogodbe,
ob upoštevanju predloga Komisije,
ob upoštevanju mnenja Evropskega parlamenta (1),
ob upoštevanju mnenja Evropskega ekonomsko-socialnega odbora (2),
ob upoštevanju naslednjega:
(1)
Skupno podjetje Galileo je bilo ustanovljeno z Uredbo (ES) št. 876/2002 (3) z dne 21. maja 2002 za izvajanje razvojne faze in pripravo naslednjih faz programa GALILEO.
(2)
Uredba (ES) št. 876/2002 določa, da je skupno podjetje Galileo ustanovljeno za obdobje štirih let, ki ustrezajo obdobju razvoja in naj bi prvotno zajemala obdobje od leta 2002 do vključno leta 2005.
(3)
Glede na dejansko stanje programa GALILEO razvojna faza ne bo zaključena pred koncem leta 2008. Prav tako se zdi, da je podaljšanje življenjske dobe skupnega podjetja Galileo po letu 2006 nekoristno in drago, saj bo Evropski nadzorni organ za GNSS (4), ustanovljen z Uredbo (ES) št. 1321/2004 (5) z dne 12. julija 2004, v letu 2006 lahko postopno prevzel in nato izvedel vse dejavnosti, ki jih zdaj izvaja skupno podjetje Galileo.
(4)
Da bi lahko Evropski nadzorni organ za GNSS nadaljeval dejavnosti skupnega podjetja Galileo na najboljši možni način, je zaželeno, da strukturi so-bivata nekaj mesecev in da je v tem obdobju Evropski GNSS nadzorni organ tesno povezan z dejavnostmi skupnega podjetja Galileo.
(5)
Zaradi tega je treba predvideti prenehanje dejavnosti skupnega podjetja Galileo z 31. decembrom 2006.
(6)
Da bi popravili statut skupnega podjetja Galileo, ki je bil sprejet z Uredbo (ES) št. 876/2002 in je vseboval več napačnih in dvoumnih določb, je treba statut spremeniti.
(7)
Spremembe se izpeljejo v skladu s postopki iz Uredbe (ES) št. 876/2002.
(8)
Zato je treba Uredbo (ES) št. 876/2002 spremeniti -
SPREJEL NASLEDNJO UREDBO:
Člen 1
V prvem odstavku člena 1 Uredbe (ES) št. 876/2002 se besede „za štiriletno obdobje“ nadomestijo z besedami „do 31. decembra 2006“.
Člen 2
Statut skupnega podjetja Galileo iz Priloge k Uredbi (ES) št. 876/2002 se spremeni, kakor sledi:
1.
člen 1(4) se nadomesti z naslednjim besedilom:
„4. Sredstva skupnega podjetja sestavljajo prispevki članov. Prispevajo se lahko tudi stvarni vložki. Oceniti je treba njihovo vrednost in uporabnost za izvajanje dejavnosti skupnega podjetja.
Ustanovna člana vpišeta svoja deleža v finančne prispevke v višini zneskov, navedenih v njunih zavezah, in sicer: Evropska skupnost 520 milijonov EUR in Evropska vesoljska agencija 50 milijonov EUR.
Ko Komisija obvesti Svet o rezultatih razpisnega postopka, upravni odbor takoj povabi podjetja, navedena v drugi alinei odstavka 3(b), da vpišejo svoje deleže. Podjetja morajo prispevati 5 milijonov EUR v obdobju enega leta. Ta znesek se zniža na 250 000 EUR za podjetja, ki vpisujejo deleže posamezno ali kolektivno in ki se lahko štejejo kot mala ali srednje velika podjetja v smislu priporočila Komisije z dne 3. aprila 1996 o opredelitvi malih in srednje velikih podjetij (6).
Upravni odbor določi zneske teh prispevkov, ki bi se morali sprostiti sorazmerno glede na delež finančnih prispevkov, ki ga je vpisal posamezni član. Vsak član skupnega podjetja, ki ne izpolni svojih obveznosti s prispevanjem stvarnih vložkov ali v predpisanem časovnem obdobju ne sprosti dolgovanega zneska, je najprej izključen iz glasovanja v upravnem odboru, po šestih mesecih pa se prekliče članstvo za toliko časa, da izpolni svoje obveznosti.
Finančne obveznosti skupnega podjetja ne smejo preseči višine razpoložljivih prispevkov.
2.
v členu 8(1)(b) se drugi stavek nadomesti z naslednjim stavkom:
„Vsak član skupnega podjetja ima število glasov, ki je sorazmerno deležu vpisanih prispevkov.“;
3.
člen 20 se nadomesti z naslednjim besedilom:
„Člen 20
Skupno podjetje se ustanovi za obdobje, ki se začne 28. maja 2002 in konča 31. decembra 2006.“.
Člen 3
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 12. decembra 2006

Labels: 8
2
4
11